cyanic-selkie/wikianc huggingface dataset:
Üslubiyyat (Azərbaycan dili)
Publisistik üslub
Bədii publisistik üslub qəzet dilidir. Bu üslub növündə publisistik üslubun əsas xüsusiyyətləri gözlənilməklə yanaşı, yeri gəldikcə obrazlılığa, bədiiliyə də yer verilir.
Elmi — publisistik üslub dedikdə isə elmi — kütləvi — jurnal və kitabların dili nəzərdə tutulur.
Məişət üslubu
Məişət üslubu — gündəlik həyatda insanların bir-biri ilə ünsiyyət saxladığı dildir. Məişət üslubu adi danşıq dilidir ,yəni insanların bir-biri ilə hal-əhval tutduğu dildir. Məişət üslubu kitab-qəzet dili deyil, eyni zamanda məhəlli səciyyə də daşımır. Məişət üslubu ədəbi dilin gündəlik davranışda işlənən şifahi nitq formasıdır.
Məişət üslubu ədəbi dilin ən geniş yayılmış üslubudur. Məktəbdə dərs zamanı müəllim də, şagird də bu üslubda danışır, bu üslubda öz fikirlərini ifadə edirlər. Məişət üslubu istər fonetik, istər leksik, istərsə də qrammatik xüsusiyyətlərinə görə yazılı ədəbi dildən fərqlənir. Burada sözlər orfoepik normalara uyğun şəkildə tələffüz olunur, cümlələr də quruluşuna görə yazılı ədəbi dildəki ilə müqayisədə fərqlənir.
Məişət üslubunun əsas səciyyəvi xüsusiyyəti sərbəstliyi və yığcamlığıdır. Məişət üslubunun canı dialoji nitqdir. Dialoji nitq dedikdə iki nəfərin gündəlik həyatda üzləşdiyi zaman istifadə etdiyi dil, üslub nəzərdə tutulur. Məişət üslubunun sərbəstliyi və yığcamlığı dialoji nitqdə daha qabarıq şəkildə özünü göstətirir. Dialoji nitqdə intonasiya və jest mühüm rol oynayır, yarımçıq cümlələr çox işlənir.
Bədii ədəbiyyatda da məişət üslubunun təsiri açıq — aşkar özünü göstərir. Bir çox şair və yazıçılar (məsələn, M.Ə. Sabir, C. Məmmədquluzadə və s.) əsərlərində məişət üslubundan uğurla bəhrələnmişlər.
Rəsmi-işgüzar üslub
Rəsmi və işgüzar sənədlərin dil təzahürünə rəsmi – işgüzar üslub deyilir. Bu üslubun əsas göstəricisi fikrin standart formalarla, yığcam verilməsidir. Bu üslub bir qədər quru görünür. Bu üslubda artıq sözlər, obrazlı ifadələr işlədilmir, fərdi nitq ünsürlərindən qaçılır. Rəsmi – işgüzar üslubun lüğət tərkibi yığcam, sintaksisi məhdud olsa da, normalılığı möhkəmdir.
Bu üslub tarixi təkamül prosesində formalaşmış standart formalardan kənara çıxmır. Buna görə də bu üslubda arxaik leksika, əski sintaktik konstruksiyalar uzun zaman muhafizə oluna bilir. Rəsmi – işgüzar üslub dövlətçilik, müstəqillik ənənələri ilə bağlıdır. Müstəqillikdən əvvəl ərəb, fars sonra rus dilinin təsiri bu üslubun tam fəaliyyətinə imkan verməmiş, milliliyinə xələl gətirmişdir. İndi Azərbaycan dövlətinin müstəqilliyi, ana dilinin həqiqi mənada dövlət dilinə çevrilməsi rəsmi – işgüzar üslubun funksional imkanlarını genişləndirir. Rəsmi – işgüzar üslub
a) rəsmi
b) işgüzar sənədlərin dilini əhatə edir.
Rəsmi sənədlər: konstitusiya, qanun, qərar, kodeks, sərəncam, fərman, əmr və s.
İşgüzar sənədlər: tərcümeyi – hal, ərizə, bildiriş, elan, arayış və s.
Rəsmi — işgüzar üslub — rəsmi və işgüzar sənədlərin dilidir. Bu üslubda fikir müəyyən qəlibə düşmüş (standart) formalarda və olduqca yığcam şəkildə verilir. Üslubun əsas səciyyəvi xüsusiyyəti də elə budur. Rəsmi — işgüzar üslub hamı üçün eynidir — standartdır. Burada obrazlı ifadələrə, fərdi nitq xüsusiyyətlərinə rast gəlinmir. Milli rəsmi — işgüzar üslub başqa funksional üslublara nisbətən gec formalaşmışdır.
Bu üslubun lüğət tərkibi yığcam, sintaksisi məhduddur. Rəsmi — işgüzar üslubda bir sıra arxaik sözlər və köhnəlmiş sintaktik qəliblər uzun müddət qorunub saxlanılır.
Rəsmi — işgüzar üslub iki yerə ayrılır: rəsmi sənədlərin dili, işgüzar sənədlərin dili.
Dövlət, hökumət təşkilatlarının tərtib etdiyi və rəsmi qaydada təsdiq olunan sənədlər (məsələn, prezident fərmanları, hökumət sərəncamları, nazirlərin əmrləri, konstitusiya və s.) rəsmi sənədlər sayılır.
Rəsmi sənədlərin əsas xüsusiyyətləri bunlardır:
— dilin maksimum mükəmməlliyi;
— fikrin tam aydınlığı;
— fıkrin (sözlərin) birmənalılığı;
— fikrin hüquqi cəhətdən əsaslılığı (əsaslandırılması);
— dil yığcamlığı.
Rəsmi sənədin əsas şərti (həcmindən asılı olmayaraq) dil yığcamlığıdır. Rəsmi sənədlər millətin dövlətçilik mədəniyyətini əks etdirir. Buna görə də həmin sənədlərin mükəmməl tərtibinə xüsusi diqqət yetirilir.Müxtəlif cür anlaşılan sözlərə, cümlələrə yer verilən sənəd nöqsanlı hesab olunur.
İşgüzar sənədlər isə ayrı-ayrı vətəndaşlara aid olur. Ərizə, tərcüməyi-hal, akt, xasiyyətnamə, elan, reklam və s. işgüzar sənədlərdir. İşgüzar sənədlər hamı üçün eyni olan standart formalarda hazırlanır. belə sənədlər xüsusi dövlət əhəmiyyəti daşımır.
Məktublar rəsmi – işgüzar sənədin ən sərbəst formasıdır.
Rəsmi — işgüzar üslubun şifahi forması olmur.
Ülfət Kərimov
Ülfət Ələkbər oğlu Kərimov — Birinci Qarabağ müharibəsi iştirakçısı, kəşfiyyatçı.
Həyatı
Ülfət Kərimov 1971-ci il fevralın 23-də Kəlbəcər şəhərində anadan olmuşdur. Orta təhsilini başa vurduqdan sonra hərbi xidmətə çağırılmış və qayıtdıqdan sonra Azərbaycan Neft-Kimya Akademiyasına daxil olmuşdur.
Döyüşlərdəki nailiyyətləri
Birinci motoatıcı briqadasının komandirinin verdiyi 287 saylı, 9 oktyabr 1992-ci il tarixli arayışında göstərilir: Böyük serjant Kərimov Ülfət Ələkbər oğlu 5 sentyabr 1992-ci il tarixdə Ağdərə rayonunun Qozlu kəndi uğrunda gedən döyüşlərdə düşmənə məxsus bir ədəd tank (T-72), bir ədəd PDM-i, bir ədəd «PK» pulemyotunu, üç ədəd «RPQ-7»-ni qənimət kimi ələ keçirmiş və 60 qulduru məhv etmişdir.
2 oktyabr 1992-ci il tarixində Laçın rayonunun Hoçaz dağında Ülfət Kərimov 2 ədəd tank, 2 ədəd «PDM-2», 2 AQS-17, 2 ədəd minaatan (120 mm.-lik) ələ keçirmiş və 3 ədəd tankı məhv etmişdir.
Milli Qəhrəman fəxri adına layiq görülməsi təklifi
Birinci dəfə, 1992-ci ilin 23 noyabrında, hərbi hissə komandirinin, hərbi hissənin zabitlərinin verdikləri təqdimata əsaslanan N saylı hərbi hissəsinin komandiri polkovnik-leytenant R.A.Cəfərov Azərbaycan Respublikasının müdafiəsində göstərdiyi misilsiz qəhrəmanlıq nümunələrini nəzərə alaraq Ülfət Ələkbər oğlu Kərimovun Azərbaycanın Milli Qəhrəmanı fəxri adı ilə təltif olunmasını təklif edib.
İkinci dəfə ölümündən sonra Ülfət Kərimovun Milli Qəhrəman fəxri adı ilə təltif olunmasını təklif edilsə də, sözügedən mükafatla təltif olunması baş tutmayıb.
Georgi Keçaari
Georgi Avetisiğar Keçaari — Udi əsilli Azərbaycan yazıçısı.
Axmaq matı (şahmat)
Axmaq matı – şahmatda ən tez mümkün olan mat növü. 2 gedişə olan bu mata — Axmaq Matı (ing — fool's mate) deylir. Bu mat növü olduqca ağılsızdır və gerçəkləşməsi üçün iki tərəfdən birinin çox pis gedişlər etməsi gərəkdir. Onun üçün də belə bir ad verilmişdir. Hətta yeni başlayan həvəskar oyunçular arasında belə bu cür mata demək olar ki, rast gəlinmir. Axmaq matının olması üçün gedişlər aşağıda göstərilmişdir.
Georgi Keçaari
Udi Milli Mədəniyyət Mərkəzi "Orayin"in yaradıcısı və 1991–2006-cı illər aralığında rəhbəri olub.
Axmaq matı (şahmat)
Bu mat üçün ağların öncə f piyadasını bir, ya da iki dama irəli oynaması gərəkdir. Qaralar daha sonra e piyadasını irəli oynayıb vəzirin yolunu açmalıdır. Daha sonra ağlar g piyadasını iki dama irəli oynayınca ağ vəzirin h4-ə oynamasıyla istəyimizə çatırıq: Şah mat!
Georgi Keçaari
Həyatı
1930-cu ildə Qutqaşen rayonu (hazırda Qəbələ rayonu) Nic kəndində anadan olub. 1938-ci ildə həmin kənddə yerləşən 1 saylı orta məktəbin birinci sinfinə daxil olmuş, 1946-cı ildə həmin məktəbi bitirmişdir. 1946–1952-ci illər arasında Azərbaycan Dövlət Universitetinin Şərqşünaslıq fakültəsində təhsilini bitirdikdən sonra 1952–1957-ci illər aralığında Qutqaşen rayonu Mıxlıqovaq kəndində məktəb direktoru işləmişdir. 1952-ci ildən ehtibarən Nic 1 saylı orta məktəbində müəllim və müdir mavini olaraq çalışıb.
Axmaq matı (şahmat)
Oxşar misallar
Əslində bu cür mat hər oyunda ola bilər. Məsələn, '''1. e4 g5 2. d4 f6 ?? 3. Qh5 #'''
Georgi Keçaari
Həyatı
1991-ci ildə Udi Milli Mədəniyyət Mərkəzi "Orayin"i yaratmışdır. Bir sıra tərcümə və kitabların müəllifidir.
8 sentyabr 2006-cı ildə vəfat etmişdir. Nic qəsəbəsində "Kala Gərəmzux"da dəfn olunub.
Axmaq matı (şahmat)
Oxşar misallar
Axmaq Matın əsas məqsədi: oyunçu f və g piyadalırını irəli oynayır ki, bu da rəqib vəzirinin diaqonal olaraq mat verməsinə gətirib çıxarır. Belə bir mat, Masefield və Trinka arasındakı, 1959-cu ildə baş tutan oyununda baş vermişdir: '''1. e4 g5 2. Nc3 f5 ?? 3. Qh5 #'''. Bənzər bir mat From's Gambit-də baş verə bilər: '''1. f4 e5 2. g3 ? exf4 3. gxf4?? Qh4# 3. gxf4?? Qh4#'''
Georgi Keçaari
Kitabları
1996-cı ildə "Nana Oçal" kitabı udincə işıq üzü görür. 2001-ci ildə "Orayin" kitabı yüksək tirajla çap olunur. 2003-cü ildə "Buruxmux", "Udilərin ənənəvi toy mərasimləri", "Udilərin ənənəvi yas mərasimləri", "Yaddaşlarda yaşayanlar", rusca "Şunurok" və "Udi nağılları və lətifələri" kitabları çap edilmişdir. 2004-cü ildə Udi dili 1, 2, 3-cü siniflər üçün dərsliklər çap edilmişdi. Georgi Keçaari uzun illər "Bibliya"nın udi dilinə tərcüməsində çalışmışdı.
Axmaq matı (şahmat)
Teed vs. Delmar arasındakı oyuna baxaraq axmaq matının inkişaf etmiş növünü görə bilərik.
Hollandiya Müdafiəsində məşhur bir tələ, Frank Melville Teed — Eugene Delmar, 1896-cı il oyununda baş vermişdir:
Buradan qaraların Fil-i qazandığı görünür, ancaq indi gözəl bir gediş gəlir…
Daha sonrakı analizlərdə görünmüşdür ki, 6. Be2 gedişi daha yaxşı olardı. Ancaq oynanan gediş tələ xarakterli olur və.
Bg6 # qarşı qorunmaq məqsədi, amma. ..
Ağlar öz vəzirini qurban versə də …
Oxşar tələ 1625-ci il Gioachino Greco tərəfindən yayımlanmışdır.
Bu açılış indiki zamanda Owen Müdafiəsi adlanır.
Burada bir daha Vəzir qurban verilərək Fil ilə axmaq matı edilir.
Ceyn Pirs
Ceyn Pirs - ABŞ Prezidenti Franklin Pirsin həyat yoldaşıdır.
Həyatı
thumb|right|160px| Jane Pirs, sağ qalan son oğlu Benjamin Pirs ilə. Uşaq 1853-cü ildə atasının Prezident vəzifəsinə gətirilməsindən iki ay əvvəl qatar qəzasında öldü.
Brittni Qrayner
Brittney Yevette Griner — Qadınlar Milli Basketbol Assosiasiyasının (WNBA) Phoenix Mercury komandasının peşəkar basketbolçudur. O, ABŞ qadın milli basketbol komandası ilə iki dəfə Olimpiya qızıl mükafatı və altı dəfə WNBA All-Star mükafatını qazanıb.
Orta məktəb karyerası
Griner Hyustondakı Nimitz Liseyində oxuyub. Birinci kurs tələbəsi kimi universitet voleybolu oynayırdı. İkinci kursdan başlayaraq, Griner oğlan basketbol komandası ilə məşq etdi və dunk etməyi öyrənmək üçün Nimitz futbol məşqçisi ilə çalışdı. Gənclik mövsümündə onun dunklarını əks etdirən YouTube videosu 6,6 milyondan çox izlənildi və bu hadisə onun Shaquille O'Neal ilə görüşünə səbəb oldu. 11 noyabr 2008-ci ildə Hyuston Alief Hastinqsə qarşı oyunda 25 blok etmişdi, bu, ABŞ-də orta məktəb oyununda ən çox qadın tərəfindən qeydə alınan blok sayı idi 2008–09 mövsümündə o, 318 blok edərək mövsüm rekorduna imza atdı. Griner WBCA All-American seçildi və 2009 WBCA High School All-America Oyununda iştirak edərək 20 xal və 9 ribaund toplayaraq komandaya liderlik etdi. thmb|150px|
Kollec karyerası
2010-cu ilin yanvarında o, qadın kollec basketbol oyunu zamanı dunk edən yeddinci oyunçu oldu və kollec karyerasının ikinci və üçüncü smaçını etdi. Texas Dövlət Universitetinə qarşı 99–18 hesabı ilə qələbə qazandılar. 3 mart 2010-cu ildə Griner və Texas Tech oyunçusu Jordan Barncastle zolaq yaxınlığında mövqe uğrunda mübarizə apararkən Barnkasla faul deyərək səsləndi elə bu anda Griner iki addım irəli atdı və yumruq zərbəsi ilə Barnkaslın burnunu sındırdı. Bu hadisədən sonra Griner oyundan kənarlaşdırıldı. İkinci kurs tələbəsi kimi, Griner, Sweet 16 oyununda Green Bay qarşı karyerasında ən yüksək 40 xal da daxil olmaqla, hər oyunda orta hesabla 23 xal toplayaraq All-American Birinci Komandası mükafatını aldı. Onun ikinci kurs mövsümü 48–56 hesablı məğlubiyyətlə başa çatdı. Yeniyetmə mövsümündə Griner hər oyunda orta hesabla 23,2 xal, 9,4 ribaund və 5 blok yığıb. O, həmin mövsüm digər I Divizion qadın komandalarından daha çox zərbənin qarşısını aldı. Griner AP ilinin oyunçusu və 2012-ci ilin Qadın Kolleci Basketbolunun Premyer Oyunçusu seçildi.
Peşəkar karyera
Griner WNBA-da mövsümlərarası fasilədə xaricdə oynamışdır. 2013–14 mövsümlərarası mövsümdə o, Çində WCBA -nın Zhejiang Golden Bulls komandasında oynadı və burada 600.000 dollara dörd aylıq müqavilə imzaladı ki, bu da Merkuri ilə yeni mövsümdə qazandığı məbləğdən 12 dəfə çox idi. O, 2014-cü ildə WCBA All-Star Oyununun MVP seçildi. 2014–15 mövsümlərarası fasilədə o, Çində WCBA-nın Pekin Böyük Divarında oynadı. Pekin Böyük Divar mövsümü pley-offda ikinci olaraq başa vurdu.
Müqəddəs Pyotr və Pavel kafedralı (Peterhof)
Müqəddəs Pyotr və Pavel kafedralı (Собо́р Свя́тых Апостолов Петра́ и Па́вла) — Peterhofda yerləşən pravoslav kilsəsi. Kilsə, şəhərin Yeni Peterhof hissəsindəki Olqa gölünün sahilində, Peterhof saray-park kompleksi yaxınlığından keçən Sankt-Peterburq prospektində yerləşir.
Kilsə Rus Pravoslav Kilsəsinin Sankt-Peterburq yeparxiyasına aiddir. Kilsənin abbatı protoiyerey Mixail Teryuşovdur.
Tarixi
200px|thumb|left| Kilsə 1910-cu illərdə Peterhofda yeni məbədin inşası üçün ilk dəfə 1892-ci ildə saray ruhanilərinin başçısı protopresviter İohann Yanışev müraciət etmişdir. Müraciət əsası kimi, şəhərdə çoxlu kilsə olmasına baxmayaraq, böyük miqdarda sakini qəbul edə biləcək iri ibadət yerinin olmaması göstərilmişdir.
Müraciət, nazir İllarion Vorontsov-Daşkov vasitəsi ilə III Aleksandra çatdırılmış, o isə məbəd üçün Çarıçin (Olqa) gölü sahilində yer müəyyən etmişdir.
Kilsənin inşası üçün təşkil edilmiş müsabiqəyə imperator tərəfindən təyin edilmiş memarlar Leontiy Benua, Nikolay de Roşefor, A. İ. Semyonov və Nikolay Sultanov qatılmışlar. 1893-cü ilin yazında imperator III Aleksandr memar Sultanovun kilsə layihəsini təsdiq etmişdir.
1894-cü ildə kilsənin inşası üçün hazırlıqlara başlanılır; təməl qazıntıları həyata keçirilir, müvəqqəti daxmalar qurulur və çertyojçu üçün ev tikilir.
12 (25) iyun 1905-ci ildə protopresviter İohann Yanışev tərəfindən, imperator ailəsinin iştirakı ilə kilsəinin ithaf mərasimi keçirilir. Yan pridellər eyni gündə - 28 avqust (10 sentyabr) 1905-ci ildə Müqəddəs Romalı Kseniya və Aleksandr Nevskiyə ithaf edilir. Aleksandr Nevski pridelinin ithafı Qış sarayı kafedralının presviteri olan protoiyerey Nikolay Kedrinski tərəfindən, Romalı Kseniya pridelinin ithafı isə Qış sarayı kafedralının sakellarisi olan protoiyerey Pyotr Blaqobeşenski tərəfindən həyata keçirilir.
Kilsə saray xidmətinin himayəsinə verilmişdi. Torqovaya meydanında yerləşən və 1868-ci ildə memar Nikolay Benuanın layihəsi əsasında inşa edilmiş, 1957-ci ildə isə dağıdılmış rahib İosif Pesnopiseç daş kapellası kafedralın himayəsinə verilmişdi.
İnqlabdan sonra kilsə prixod kafedralına çevrilir. 1922-1937-ci illərdə Peterhof yepiskopu Nikolay Yaruşeviçin kafedrası bu kilsədə yerləşir. 1938-ci ildə kilsə bağlanır və onun partladılaraq dağıdılması təklif edilir. 1941-ci ildə kilsənin dekorativ üzlükləri sökülür.
Peterhofun əksər abidələri kimi, Müqəddəs Pyotr və Pavel kafedralı da İkinci Dünya Müharibəsi zamanı ciddi zədə alır. Kilsədə SSRİ gəmilərinin hərəkətini izləyən alman korreksiyaçısı yerləşdirildiyinə görə, onun şimal hissəsi tamamilə dağıdılmışdı.
Müharibədən sonra kilsə binası anbar kimi istifadə edilir. 1972-ci ildə kilsə abidə kimi qeydiyyata alınır, 1974-cü ildə tarix və memarlıq abidəsi kimi dövlət himayəsinə götürülür. Elə həmin il, kilsədə restavrasiya işlərinin həyata keçirilməsi üçün, onun ətrafında inşaat qurğuları quraşdırılır. Restavrasiya işlərinə memar E. P. Sevastyanov rəhbərlik edir. 1980-ci ildə kilsənin günbəzləri quraşdırılır, 1987-ci ildə isə fasadın restavrasiya işləri tamamilə başa çatır. İşlərin tamamlanmasından sonra kilsə binasının muzey və ya konsert zalı kimi istifadə edilməsi təklif olunur.
1989-cu ildə Peterhof dini icması kilsənin onlara qaytarılmasına nail olur 1990-cı ildən kilsənin təmirinə başlanılır, zirzəmilər qurudulur, su təminatı bərpa edilir, elektrikləşdirilmə həyata keçirilir və kilsənin ətrafı təmizlənir. Kilsə nəzdində prixod məktəbi və xeyriyyə mərkəzi yaradılır. Kilsənin interyerindəki qədim divar rəsmləri mümkün gələcək bərpa işlərinə kimi konservləşdirilir, daha sonra kilsə divarları yenidən rəsmlərlə bəzədilir. Köhnə fotolar əsasında kilsənin ikonastası bərpa edilir
9 iyul 1994-cü ildə patriarx II Aleksi tərəfindən kilsənin ithaf mərasimi keçirilir.
Memarlıq xüsusiyyətləri
200px|thumb|left| Kilsənin əsas ikonastası Kafedral XVI-XVII əsrlər rus memarlığı üslubunda inşa edilmişdir. Ümumilikdə 800 nəfərin eyni anda ibadəti üçün nəzərdə tutulmuşdur. İnteryerdə piramidal formaya malik olan kilsə, beş ədəd çadırvari başlıq ilə tamamlanır. Kilsənin ümumi hündürlüyü 70 metrdir. Tünd qırmızı və açıq sarı kərpic, o cümlədən şirli plitələrlə üzlənmiş kilsə divarları, qum daşı və şirli plitələrlə tikilmiş sütunlarla bəzədilmişdir. Apsidalar kor stunlu arkaturalar şəklində həll edilmişdir. Fasadlarda imperator ailəsinin himaydarları hesab edilən müqəddəslərin ikonaları yerləşdirilmişdir.
Kilsə qapalı qalereya ilə əhatə olunmuşdur. Bu qalereyada yumurta, kuliç və pasxanın xeyir-dua verilməsi üçün xüsusi məkanlar yaradılmışdır. Kilsənin dörd girişinin hər birində üst geyimlər üçün hücrələr nəzərdə tutulmuşdur. Yan fasadlarda xora aparan pilləkənlər vardır. Əsas girişə bitişik çadırvari zəng qülləsi, kapella və iki yan qanad inşa edilmişdir. Kapellanın girişi yaxşı yonulmuş daşlardan hörülmüş tağlı portalla bəzədilmişdir.
Daxili məkanın işıqlandırılması üçün çadırvari qüllələrdə pəncərə yerləri yaradılmışdır. Hazırda həmin pəncərələr daha çox turizm məqsədi ilə istifadə olunur; belə ki, hündürdə yerləşən həmin pəncərələrdən ətraf ərazilərə - Sankt-Peterburq, Babiqon, Kronştadt və sair – gözəl mənzərə açılır. Çadırvari qüllələr arasında qalereya yerləşir.
Kilsənin əsas taxtı müqəddəs həvarilər Pyotr və Pavelə ithaf edilmişdir; cənub prideli Müqəddəs Romalı Kseniyaya, şimal prideli knyaz Aleksandr Nevskiyə ithaf olunmuşdur. 1990-cı ildə Peterburqlu Kseniya şərəfinə pridel yaradılmışdır.
Pridel və kapellaların ikonastasları Karrara mərmərindən hazırlanmışdır. Həmin ikonastasların obrazları V. P. Quryanov tərəfindən bürünc lövhələrdə hazırlanmışdır.
Kilsənin şimal-şərq hissəsində etiraf bölməsi, şimal-qərb hissəsində isə “ölülər üçün kapella” yerləşir.
Kilsə kapellasında yalnız iki nəfər dəfn edilmişdir: general-mayor Dmitri Fyodroviç Trepov (1855-196) və onun həyat yoldaşı Sofiya Sergeyevna Trepova. 1930-cu illərdə hər iki məzar dövlət təmsilçiləri tərəfindən açılmış, dəfn olunanların qalıqları isə naməlum istiqamətə aparılmışdır. Dmitri Trepovun məzarından həm də qılınc tapılmışdır.
Azərbaycan SSR Ali Sovetinin XI çağırış deputatlarının siyahısı
235 deputat və ya onların 52,2 faizi əvvəlki çağırış respublika Ali Sovetinin deputatı olmamışdır.
Deputatların 179 nəfəri qadındır; 311 deputat Sov.İKP üzvü, yaxud üzvlüyünə namizəd, 139 deputat bitərəf, o cümlədən 87 deputat ÜİLKGİ üzvüdür.
Respublika ali dövlət hakimiyyəti orqanında 228 fəhlə və kolxozçu var idi ki, bu da deputatların ümumi tərkibinin 50,7 faizini təşkil edirdi, 27 deputat elm, mədəniyyət, ədəbiyyat, incəsənət, maarif və səhiyyə işçiləri, 96 deputat partiya, həmkarlar ittifaqları və komsomol işçiləri, 76 deputat dövlət və sovet orqanlarının işçisi, 25 deputat müəssisə rəhbəri və xalq təsərrüfatının müxtəlif sahələrinin mütəxəssisi.
437 deputatın və ya deputatları 97,1 faizinin ali və orta ixtisas təhsili var, 50 deputat alimlik dərəcəsi və ya elmi adı vardır.
Azərbaycan SSR Ali Soveti deputatlarının yaşa görə tərkibi belə idi: 112 deputatın və ya deputatların 24,9 faizinin yaşı 30-dək, 187 deputatın və ya deputatların 41,6 faizinin yaşı 31-dən 50-dək, 108 deputatın və ya deputatların 24 faizinin yaşı 51-dən 60-dək, 43 deputatın və ya deputatların 9,5 faizinin yaşı 60-dan yuxarı olubdur.
Ali Soveti deputatlarından 30 nəfər Sovet İttifaqı Qəhrəmanı və Sosialist Əməyi Qəhrəmanı olub. 305 deputat SSRİ ordenləri və medalları ilə təltif edilmişdir. 16 nəfər SSRİ Dövlət mükafatı və Azərbaycan SSR Dövlət mükafatı laureatı olublar.
Respublika Ali Sovetinin deputatlarının 361 nəfəri azərbaycanlı, 46 nəfəri rus, 30 nəfəri erməni, habelə 13 nəfər digər millətlərinin nümayəndəsi olub.
Sədri — Süleyman Əliabbas oğlu Rüstəmzadə, müavinləri — Tamella Yadulla qızı Tağıyeva, Şmavon Akopoviç Qəribyan, Lyubov Semyonovna Sıçova və Rüstəm Qasım oğlu Səfərəliyev. Reyasət Heyətinin sədri — Qurban Əli oğlu Xəlilov (26.03.1985 — 30.12.1985), Süleyman Bayram oğlu Tatlıyev (30.12.1985 — 22.06.1989), Elmira Mikayıl qızı Qafarova (22.06.1989 — 30.07.1990), müavinləri — Armais Əmiroviç Aslanov və Səkinə Abbas qızı Əliyeva.
Lətif Qasımov
Lətif Cəfər oğlu Qasımov — azərbaycanlı alim, dövlət qulluqçusu, 9 kitab və təlimatın, respublikada və xaricdə yüksək reytinqli jurnallarda çap edilmiş 50-dən çox elmi məqalənin müəllifi, "TƏRƏQQİ" medalı təltifçisi, 3-cü dərəcə dövlət müşaviri.
Təhsili
Lətif Qasımov 1970-ci ildə Hamarkənd kənd orta məktəbinin 1-ci sinfinə getmiş, 1980-ci ildə həmin orta məktəbin 10-cu sinfini əla qiymətlərlə bitirmişdir. Orta məktəbi bitirdikdən sonra Yardımlı rayonunda M.B.Qasımov adına sovxozda fəhlə işləmişdir. 1981-ci ildə S.Ağamalıoğlu adına Azərbaycan Kənd Təsərrüfatı İnstitutunun (indiki Azərbaycan Dövlət Aqrar Universiteti) Aqrokimya və Torpaqşünaslıq fakültəsinə daxil olmuş, 1986-cı ildə həmin fakültəni bitirmişdir.
Fəaliyyəti
İnstitutu bitirdikdən sonra yenidən Yardımlı rayonunda M.B.Qasımov adına sovxozda fəhlə, sonra isə Komsomol komitə katibi işləmişdir. 1987-ci ildən Bakı şəhərində Azərbaycan Dövlət Yerquruluşu Layihə İnstitutunda, 1988–1989-cu illərdə isə Azərbaycan Elmlər Akademiyasının Torpaqşünaslıq və Aqrokimya İnstitutunda torpaqşünas-mühəndis vəzifəsində işləmişdir. Azərbaycan Respublikası ərazisində aparılan irimiqyaslı torpaq tədqiqatlarında bilavasitə iştirak etmişdir.
1989-cu ildən 1992-ci ilədək Azərbaycan Elmlər Akademiyasının Torpaqşünaslıq və Aqrokimya İnstitutunda əyani aspirant olmuşdur. 1992-ci ildə Azərbaycan Elmlər Akdemiyasının Torpaqşünaslıq və Aqrokimya İnstitutunda İxtisaslaşmış Elmi Şurada "Azərbaycanın rütubətli subtropiklərində subtropik meyvə bitkiləri altındakı torpaqların münbitlik modelləri" mövzusunda namizədlik dissertasiyasını vaxtından əvvəl müdafiə edərək "03.00.27" – Torpaqşünaslıq ixtisası üzrə "Kənd təsərrüfatı elmləri namizədi" alimlik dərəcəsi almışdır. SSRİ Nazirlər Soveti yaninda Ali Attestasiya Komissiyası tərəfindən ona 7 avqust 1992-ci ildə KD № 066029 nömrəli diplom verilmişdir.
Namizədlik dissertasiyasının müdafiəsindən sonra Azərbaycan Elmlər Akdemiyasının Torpaqşünaslıq və Aqrokimya İnstitutunda kiçik elmi işçi vəzifəsində işləmişdir.
Azərbaycan Elmlər Akademiyası Torpaqşünaslıq və Aqrokimya İnstitutunun Elmi Şurası tərəfindən 1994-cü ildə təsdiq edilmiş "Azərbaycanın Lənkəran ovalığı torpaqlarında təsərrüfat yerlərinin idarə edilməsinin elmi əsasları" mövzusunda doktorluq dissertasiyası üzrə elmi-tədqiqat işini tamamlayaraq 2020-ci ildə dissertasiya işinin ilkin müzakirəsindən keçmişdir.
1992-ci ildən 1997-ci ilədək Azərbaycan Respublikası Kənd Təsərrüfatı və Ərzaq Nazirliyində Baş idarə rəisinin müavini və Baş idarə rəisi, 1997–2015-ci illərdə Azərbaycan Respublikası Dövlət Torpaq Komitəsində idarə müdiri, sektor müdiri və şöbə müdiri vəzifələrində işləmişdir. Əmək fəaliyyətində Fəxri Fərmanlarla təltif edilmişdir.
2009-cu ildən 2015-ci ilədək Dövlət Torpaq və Xəritəçəkmə Komitəsinin Həmkarlar İttifaqı Komitəsi İdarə Heyətinin Sədri olmuşdur.
2015-ci ildə Dövlət Torpaq və Xəritəçəkmə Komitəsi ləğv edildikdən sonra Azərbaycan Respublikası Əmlak Məsələləri Dövlət Komitəsi yanında Daşınmaz Əmlakın Kadastrı və Ünvan Reyestri Xidmətində Yerquruluşu, torpaq kadastrı və torpaq monitorinqi şöbəsinin müdiri, Azərbaycan Milli Elmlər Akademiyasının Torpaqşünaslıq və Aqrokimya İnistitutunda böyük elmi işçi, 2016-cı ildən 2017-ci ilədək Azərbaycan Respublikası Əmlak Məsələləri Dövlət Komitəsi yanında Daşınmaz Əmlakın Kadastrı və Ünvan Reyestri Xidmətində Daşınmaz əmlakın vahid dövlət kadastrı şöbəsinin müdiri vəzifələrində işləmişdir.
Dövlət qulluğu ilə yanaşı Azərbaycan Respublikası Prezidenti yanında Dövlət İdarəçilik Akademiyasında Rəhbər kadrların ixtisasartırma kurslarında mühazirələr oxumuş, Bakı Dövlət Universitetində, Azərbaycan Dövlət Pedaqoji Universitetində pedaqoji fəaliyyətlə məşğul olmuşdur.
2017-ci ildən 2019-cu ilədək Azərbaycan Respublikası Prezidenti Administrasiyasının Aqrar siyasət məsələləri şöbəsinin baş məsləhətçisi vəzifəsində işləmişdir.
24 dekabr 2019-cu il tarixdən Azərbaycan Respublikası Nazirlər Kabineti Aparatının Aqrar və ekologiya şəbəsinin müdiri vəzifəsinə təyin edilmişdir.
Azərbaycan Respublikası Prezidentinin 2021-ci il 21 iyun tarixli, 2698 nömrəli Sərəncamı ilə 3-cü dərəcə dövlət müşaviri ixtisas dərəcəsi verilmişdir.
Mükafatları
Lətif Qasımov 1997-ci ildən Yeni Azərbaycan Partiyasının üzvüdür. Azərbaycan Respublikası Prezidentinin 2013-cü il 4 fevral tarixli, 2695 nömrəli Sərəncamı ilə "TƏRƏQQİ" medalı ilə təltif edilmişdir.
Hafiz Həziyev
Həyatı
Hafiz Həziyev 23 oktyabr 1993-cü ildə Ağcabədi rayonunun Yeni Qaradolaq kəndində anadan olmuşdur. Məhəmməd Füzuli adına tam orta məktəbdə təhsil almışdır. 2010-cu ildə həmin məktəbdən məzun olmuşdur.
Hərbi xidməti
Hafiz Həziyev 2011–2012-ci illərdə Azərbaycan Silahlı Qüvvələrinin sıralarında müddətli həqiqi hərbi xidmət qulluqçusu olmuşdur.
Azərbaycan Ordusunun əsgəri olan Hafiz Həziyev 2020-ci il sentyabrın 27-də Azərbaycan Silahlı Qüvvələri tərəfindən Ermənistan işğalı altında olan ərazilərin azad edilməsi və Azərbaycanın ərazi bütövlüyünün bərpa olunması üçün başlanan Vətən müharibəsində könüllü olaraq 29 sentyabrdan iştirak etmişdir. Füzulinin azadlığı uğrunda gedən döyüşlərdə vuruşmuşdur. Hafiz Həziyev 6 oktyabr 2020-ci ildə Füzuli rayonu istiqamətində döyüş tapşırığının yerinə yetirilməsi zamanı həlak olmuşdur. Ağcabədi rayonunun Yeni Qaradolaq kəndində anadan olmuşdur.
Azərbaycanın ərazi bütövlüyünün təmin edilməsi uğrunda döyüş əməliyyatlarına qatılan və hərbi hissə qarşısında qoyulmuş tapşırıqların icrası zamanı vəzifə borcunu şərəflə yerinə yetirdiyi üçün Azərbaycan Prezidenti İlham Əliyevin 15.12.2020-ci il tarixli Sərəncamına əsasən Hafiz Həziyev ölümündən sonra "Vətən uğrunda" medalı ilə təltif edildi.
Azərbaycan ərazilərinin işğaldan azad olunması zamanı döyüş tapşırıqlarını uğurla yerinə yetirdiyinə, düşmənin əsas qruplaşmalarının məhv edilməsi ilə qoşunların döyüş qabiliyyətinin qorunub saxlanılmasında fərqləndiyinə görə Azərbaycan Prezidenti İlham Əliyevin 24.06.2021-ci il tarixli Sərəncamına əsasən Hafiz Həziyev ölümündən sonra "Cəsur döyüşçü" medalı ilə təltif edildi.
Azərbaycanın Füzuli rayonunun işğaldan azad edilməsi uğrunda aparılan döyüş əməliyyatlarına qatılaraq şəxsi igidliyi və şücaəti nümayiş etdirdiyinə görə Azərbaycan Prezidenti İlham Əliyevin 05.11.2021-ci il tarixli Sərəncamına əsasən Hafiz Həziyev ölümündən sonra "Füzulinin azad olunmasına görə" medalı ilə təltif edildi.
Babək Səmidli
Babək Mətləb oğlu Səmidli — Azərbaycan Silahlı Qüvvələrinin polkovniki, Azərbaycan Silahlı Qüvvələrinin 1-ci Ordu Korpusunun ideoloji iş və mənəvi-psixoloji təminat üzrə Komandir müavini, Vətən müharibəsinin şəhidi.
Babək Səmidli 2020-ci ilin sentyabrında başlanan Vətən müharibəsində Suqovuşanın azadlığı uğrunda gedən döyüşləri idarə edənlərdən biri olub. 2020-ci ilin noyabrda minaya düşməsi nəticəsində şəhid olub.
Həyatı
Səmidli Babək Mətləb oğlu 1974-cü il yanvar ayının 7-də Azərbaycan Respublikasının Göyçay şəhərində anadan olmuşdur.
Təhsili
1980-ci ildə Göyçay şəhəri 6 nömrəli orta məktəbə daxil olmuş və 1991-ci ildə həmin orta məktəbi bitirmişdir. 1993-cü ildə Türkiyə Respublikasının Ankara şəhərində yerləşən Quru Qoşunları Ali Hərbi Məktəbinə daxil olub və 1997-ci il, 30 avqust tarixində oradan motoatıcı ixtisası üzrə məzun olmuşdur.
Ailəsi
Ailəli idi. Mətləb və Səmid adında 2 oğlu yadigar qaldı.
Hərbi xidməti
Babək Səmidli 1997-ci ilin sentyabr ayından 1998-ci il may ayına qədər İstanbulda yerləşən Tuzla Piyadə məktəbində zabit vəzifəsində ixtisaslaşma kursunda təhsil almışdır. 1998-ci ilin avqust ayına qədər Türkiyə Quru Qoşunlarının Birinci Ordusunun briqadasında motoatıcı taqım komandiri vəzəfəsində təcrübə keçmişdir. 1998-ci ilin sentyabr ayından Azərbaycan Respublikası Silahlı Qüvvələrinin H. Z. Tağıyev qəsəbəsində yerləşən hərbi hissədə motoatıcı taqım komandiri vəzifəsinə təyin olunmuşdur. Hərbi hissədə xidmət etdiyi müddətdə fərqləndiyi üçün 2000-ci ildə Heydər Əliyev adına Ali Hərbi Məkətəbə taqım komandiri vəzifəsinə təyin olunmuşdur.
2003-cü ildən Tovuz rayonunda düşmənlə təmas xəttində bölük komandiri olaraq xidmətə davam etmişdir. Düşmənlə ön xətdə yerləşən strateji yüksəklikdə bölük komandiri olaraq, xidmət etdiyi müddət ərzində nümunəvi xidmət etmiş və düşmən atəşkəsi pozduğu zamanlarda ona layiqli cavab vermişdir. 2004-cü ilin sonlarında Tovuz rayonunda ön xətdə yerləşən taborda tabor komandirinin maddi-texniki təminat üzrə müavini vəzifəsinə təyin edilmişdir. 2005-ci ildə Almaniyada "Corc Marşal" adına Avropa Təhlükəsizlik Mərkəzində kurs keçmişdir. 2005-ci ildə Hərbi Polisin xüsusi təyinatlı taborunda komandir müavini vəzifəsinə təyin olunmuşdur. 2007-ci ildə Hərbi Polisin qərargahında xidmət etmişdir. 2007-ci ildən 2010-cu ilə qədər Lənkəran rayon Hərbi Polisinin rəisi vəzifəsində xidmət etmişdir. 2010-cu ildə Füzuli rayonunda hərbi hisənin ön xətt taboruna tabor komandiri vəzifəsinə təyin olunmuşdur.
Cəlilabad rayonunda yerləşən hərbi hissədə tabor komandiri, əməliyyat bölmə rəisi və qərargah rəisi vəzifələrində xidmət etmişdir. 2015-ci ildə Birinci Ordu Korpusunda korpusun əməliyyat bölmə rəisi vəzifəsinə təyin olunmuşdur. Daha sonra Birinci Ordu Korpusunda maddi texniki təminat bölməsinin baş zabiti olaraq xidmət etmişdir.
Aprel döyüşləri
Azərbaycan Ordusunun yaranmasının 100 illiyi münasibətilə və Azərbaycanın qorunub saxlanılmasında xüsusi xidmətlərinə, qarşılarında qoyulmuş tapşırıqları yerinə yetirən zaman fərqləndiyinə görə Azərbaycan Prezidenti İlham Əliyevin 25 iyun 2018-ci il tarixli Sərəncamına əsasən Babək Səmidli "Hərbi xidmətlərə görə" medalı ilə təltif edildi.
Vətən müharibəsi
Azərbaycan Ordusunun polkovniki və 1-ci Ordu Korpusunun Komandiri müavini olan Babək Səmidli 2020-ci il sentyabrın 27-də Azərbaycan Silahlı Qüvvələri tərəfindən Ermənistan işğalı altında olan ərazilərin azad edilməsi və Azərbaycanın ərazi bütövlüyünün bərpa olunması üçün başlanan Vətən müharibəsi zamanı Tərtər rayonunun Suqovuşan qəsəbəsinin azadlığı uğrunda gedən döyüşlərdə savaşıb. Onun rəhbərliyi altında Madagiz (Suqovuşan) qısa müddət ərzində işğaldan azad edilib.
Şəhid Babək Səmidliyə məxsus materiallar ailəsi tərəfindən Milli Azərbaycan Tarixi Muzeyinin Vətən müharibəsi fonduna təhvil verilmişdir.
Ölümü
2020-ci il noyabrın 23-də Babək Səmidli Suqovuşan ərazisində minaya düşüb və şəhid olub. O, Beynəlxalq Qızıl Xaç Komitəsi, Rusiya tərəfinin sülhməramlıları və Ermənistan tərəfinin rəsmilərindən ibarət qrupun üzvü idi. Qrupun məqsədi döyüş meydanında qalan meyidlərin çıxarılması idi. Mina partlaması nəticəsində həmçinin 4 erməni rəsmisi və 1 rus sülhməramlısı da yaralandı. Babək Səmidli noyabrın 24-də Göyçay şəhərinin Şəhidlər Xiyabanında dəfn olundu.
Azərbaycanın ərazi bütövlüyünün təmin edilməsi uğrunda döyüş əməliyyatlarına qatılan və hərbi hissə qarşısında qoyulmuş tapşırıqların icrası zamanı vəzifə borcunu şərəflə yerinə yetirdiyi üçün Azərbaycan Prezidenti İlham Əliyevin 15.12.2020-ci il tarixli Sərəncamına əsasən Babək Səmidli ölümündən sonra "Vətən uğrunda" medalı ilə təltif edildi.
Azərbaycanın Suqovuşan qəsəbəsinin işğaldan azad edilməsi uğrunda aparılan döyüş əməliyyatlarına qatılaraq şəxsi igidliyi və şücaəti nümayiş etdirdiyinə görə Azərbaycan Prezidenti İlham Əliyevin 29.12.2020-ci il tarixli Sərəncamına əsasən Babək Səmidli ölümündən sonra "Suqovuşanın azad olunmasına görə" medalı ilə təltif edildi.
İrsi və xatirəsi
thumb|320x320px|alt=|Babək Səmidlinin əsgərləri qarşısında döyüşdən əvvəl çıxışı. Noyabrın 23-də Babək Səmidlinin şəhid olmasından sonra sosial medialarda bu çıxışı gündəm oldu:
Sinxay inqilabı
Sinxay inqilabı və ya 1911 Çin İnqilabı — Tzin sülaləsinin liderliyinə son qoydu və 1 yanvar 1912-ci ildə Çin Respublikasının qurulması ilə nəticələndi. İnqilab 2000 illik imperatorluq hakimiyyətinin sonunu və Çinin ilk respublika dövrünün başlanğıcını qoydu.
Mənşəyi
1842-ci ildə Birinci Tiryək Müharibəsində Qərbə ilk məğlubiyyətini yaşadıqdan sonra Tzin imperator məhkəməsi Çinə xarici müdaxilələri dayandırmaq üçün mübarizə apardı. Ənənəvi idarəetmə metodlarını tənzimləmək və islah etmək səyləri uğursuzlukla nəticələnirdi. 1860-cı ildə İkinci tiryək müharibəsindəki məğlubiyyətdən sonra Tzin, 1861-ci ildən etibarən Özünü Gücləndirmə Hərəkatı ilə müəyyən Qərb texnologiyalarını mənimsəyərək modernləşməyə çalışdı. Taypin (1851-64), Nian (1851-68), Yunnan (1856-68) və Dunqan (1862-77) qarşı müharibələrdə ənənəvi imperiya qoşunları özlərini səriştəsiz göstərdilər və məhkəmə yerli ordulara etibar edildi. 1895-ci ildə Çin Birinci Çin-Yapon müharibəsi zamanı növbəti məğlubiyyətə uğradı. Bu, ənənəvi Çin feodal cəmiyyətinin texnoloji və ticarət inkişaflarında uğur qazanacağı təqdirdə də modernləşdirilməli olduğunu göstərdi.
1898-ci ildə, Guangxu İmperator kimi islahatçılar rəhbər idi Kang Youwei və Liang Qichao altında təhsil, hərbi, və iqtisadiyyatda köklü islahat qarşı yüz günləri 'İslahat. İmparatoriça Dowager Cixinin rəhbərlik etdiyi mühafizəkar çevriliş nəticəsində islahat birdən ləğv edildi. Həmişə Cixi-dən asılı bir kukla olan Guangxu İmparatoru, 1898-ci ilin iyun ayında ev dustağı edildi. İslahatçılar Kang və Liang sürgün ediləcəkdilər. Kanadada olarkən, 1899-cu ilin iyununda, imperatoru bərpa etmək üçün İmperator Müdafiə Cəmiyyətini qurmağa çalışdılar. İmparatoriça Dowager Cixi əsasən Qing sülaləsini bu nöqtədən idarə edirdi. Boksçu Üsyanı 1900-cü ildə Pekinə başqa bir xarici işğalı və əraziləri dağıdan, ərazi xaricindəki güzəştlər yaradan və ticarət imtiyazları verən qeyri-bərabər müqavilə şərtlərinin tətbiq edilməsinə səbəb oldu. Daxili və xarici təzyiqlər altında Qing məhkəməsi bəzi islahatları qəbul etməyə başladı. Qing, bütün daxili qiyamları tez-tez böyük amansızlıqla yatıraraq siyasi hakimiyyətdəki inhisarçılığını davam etdirməyi bacardı. Müxaliflər yalnız gizli cəmiyyətlərdə və gizli təşkilatlarda, xarici güzəştlərdə və ya xaricdəki sürgünlərdə fəaliyyət göstərə bilər.
Ekən qruplar
Bir çox inqilabçı və qrup, Han rəhbərliyini yenidən qurmaq üçün Tzin hökumətini devirmək istədi..Çin xaricində ən erkən inqilabi təşkilatlar, məsələn, Yeng Kuvanın 1890-cı ildə Honkonqda yaradılan Furen Ədəbi Dərnəyi kimi quruldu. İlk Çin manhualarından biri olan və daha sonra South China Morning Post- un əsas qurucularından biri olan "Uzaq Şərqdəki Vəziyyət" kimi siyasi satira edən Tse Tsantay da daxil olmaqla 15 üzv var idi. left|thumb| Dr. Sun Yatsen Londonda Sun Yatsen inqilablar üçün vəsait toplamaq məqsədi ilə 1894-cü ildə Honolulu'da Xingzhonghui (Canlandıran Çin Cəmiyyəti) qurdu. İki təşkilat 1894-cü ildə birləşdi.
Tonmenhuy
Sun Yatsen Huasinhuy və Quanfuhui-ni 1905-ci ilin yayında uğurla birləşdirdi və bununla da 1905-ci ilin avqust ayında Tokyoda vahid Tomenhuy (Birləşmiş Liqa) qurdu. Tokyoda başladığı müddətdə, ölkə daxilində və xaricində yayılmış təşkilatlar var idi. Sun Yatsen bu vahid qrupun lideri idi. Tomenhuy ilə işləyən digər inqilabçılar arasında Van Cinvey və Hu Hanmin var. Tomenhuy qurulduqda, Tomenhuy üzvlərinin 90%-dın çoxu 17-26 yaş arasında idi.
right|thumb| Sun Yatsen 1912-ci ildə Beş Millətin Birliyi bayrağı altında və Dəmir Qan 18 ulduzlu bayraqla tarixi qovşağından birində
Çin Respublikası elan edilməsi və Dövlət Bayrağı buraxılması
29 dekabr 1911-ci ildə Sun Yatsen ilk müvəqqəti prezident seçildi. 1 yanvar 1912, Çin Respublikasının ilk günü olaraq təyin edildi. 3 yanvar tarixində nümayəndələr Li Yuanhon'a müvəqqəti sədr müavini olaraq tövsiyə etdilər.
1911 inqilabı zamanı və sonrasında iştirak edən bir çox qrup milli qruplar öz bayraqlarını istədi. Vuçan üsyanı zamanı Vuçanın hərbi birləşmələri Taicitu ilə doqquz ulduzlu bayraq istədi. Müsabiqədə iştirak edənlər arasında Lu Huandonun "mavi göy ağ günəş" bayrağı var idi.
Mik Caqqer
İlk illər
Maykl Caqqer 26 iyul 1943-cü ildə İngiltərənin Dartford şəhərində dünyaya gəlib. Onun ailəsinin incəsənətlə heç bir əlaqəsi olmayıb. Atası Basil Fanshawe "Joe" Jagger (13 aprel 1913 – 11 noyabr 2006) məktəbdə müəllim işləyirdi, anası Eva Ensley Mary (6 aprel 1913 – 18 may 2000) isə bərbər, həmçinin Mühafizəkarlar Partiyasında koordinator idi. Caqqerin kiçik qardaşı Kris Caqqer (19 dekabr 1947) də musiqiçidir. Valideynlər oğlunu iqtisadçı kimi görmək arzusunda idilər. Ona görə də çalışırdılar ki, onu nüfuzlu London İqtisadiyyat və Siyasi Elmlər Məktəbinə qəbul etsinlər.
1958-ci ildə dostu Dik Teylorla birlikdə «Little Boy Blue & The Blue Boys» kollektivini qurdu. İki il sonra dəmir yolu stansiyasında uşaqlıq dostu Kit Riçardsla qarşılaşır. Maykl əlində val qalağını tutmuşdu və Kit onunla musiqi haqqında danışmağa başladı. Məlum oldu ki, köhnə dostlar blüzu və rok-n-rollu sevirlər. Riçards gitarada pis ifa etmirdi, ona görə də Caqqer onu yeni yaranmış qrupa dəvət etdi.
Tezliklə kollektiv London klublarında və pablarında çıxış etməyə başladı. Rok qrup barabançı Çarli Uotts və basçı Bill Uaymenlə tamamlanaraq «Blues Incorporated» adını aldı. 1962-ci ildə «Marquee» klubunda çıxış edərək, kollektiv üzvləri bəyan etdilər ki, onlar bundan sonra «Rolling Stones» adlanır. Elə bu ərəfədə Maykl Mik Caqqer oldu.
Şöhrətin zirvəsində
«Rolling Stones»un üslubu Çak Berri, Bo Diddli, Robert Conson və Maddi Uoters musiqilərinin təsiri altında formalaşmışdır. Ancaq zamanla onların səslənməsi və səhnə obrazı dəyişməyə başladı və artıq onlar dəbi diktə etməyə başladılar. Kollektivin imicinin hazırlamasında böyük rol Caqqerə məxsusdur. Onun səhnədə yaratdığı obraz unikaldır. Bir vaxtlar yumşaq olmuş qeyri-adi səs, bəzən kobud, şəhvətli təbəssüm, enerjililik, təcavüz, və eyni zamanda əzilib-büzülmə və gicbəsərlik – bütün bunlar «Rolling Stones»un ayrılmaz hissəsi oldu, amma Mik Caqqeri ən məşhur rok musiqiçilərdən biri etdi.
1963-cü ildə qrup musiqi Olimpinə doğru sürətlə hərəkət etməyə başladı. Bir il sonra musiqiçiləri The Beatles ilə bir səviyyəyə qoyurdular. Bir-birinin ardınca müvəffəqiyyətli albomlar çıxmağa başladı: «Aftermath» (1966), «Between the Buttons» (1967).
Qrup məşhurluğu təkcə güclü və enerjili musiqinin sayəsində almadı, həm də mahnıların mətnləri ilə məşhurluq qazandı. Caqqer əsərlərində din, mühafizəkarlıq və qadın cinsi üzrə sarsıdıcı zərbələr vurdu. Nihilizm və amansız tənqid onun yaradıcılığının ayrılmaz hissəsinə çevrilmişdir. 1970-ci illərdə Rolling Stones məşhurluğunun zirvəsində olub. Bu albomlar: «Sticky Fingers» (1971) və «Exile on Main St.» (1972) daha sonra «rok kvintessensiyası» adlandırılmışdılar.
Musiqiçilər daim qalmaqallarda ləkə yaxmış öz reputasiyasına diqqət yetirmədən irəli gedirdilər. Beləliklə, 1967-ci ildə Miki narkotik saxladığına görə üç ay müddətinə həbs cəzasına məhkum etdilər. Yalnız vəkillərin sayəsində hökm şərtini azad olmaya əvəz etdilər. Caqqer daim KİV-in diqqət mərkəzində idi, axı o, sadəcə kumir deyildi, həm də yeni nəsil üçün əsl Tanrı idi.
1980-cı illərdə Rolling Stones qrupu bütün dünya üzrə çıxış edirdi, lakin Mik solo karyerası ilə məşğul olmaq qərarına gəlir. İlk valı «Shes The Boss» (1985) onu uğura apardı və olduqca məşhurluq qazandı. 1987-ci ildə Caqqerin ikinci «Primitive Cool» albomu çıxdı, 1993-cü ildə isə üçüncü «Wandering Spirit» albomu işıq üzü gördü. Bütün bu albomlar böyük uğura malik idi.
Mik Caqqer indiyədək «Rolling Stones»un əsas ilham mənbəyi və frontmenidir. Bundan başqa, o, solo karyerasına da son qoymur, 2010-cu ildə isə yeni kollektiv «Superheavy»in üzvü olub. 2016-cı il 2 dekabrda 11 illik aradan sonra «Rolling Stones» ilə tamamilə blüz üslubunda olan «Blue & Lonesome» albomunu çıxartmışdır.
Aktyor və film istehsalı
Onun enerjisi təkcə musiqiyə deyil həm də filmə çatır və o, burada da müvəffəqiyyət əldə edib. Viktoriya Perman ilə birgə film istehsalıyla məşğul olan «Jagged Films» adlı kinoşirkət yaradıb. Mik özü də filmlərdə çəkilir. Məsələn, onun iştirakı ilə 2008-ci ildə «Beyker stritdə oğurluq» filmi çıxıb.
Münasibətlər
Caqqerin şəxsi həyatı həmişə qəzetlərin əsas mövzusu idi. Musiqiçi tərəfindən bir dəfə deyilmiş «Seks, narkotik və rok-n-roll» ifadəsi onun coşqun həyatını tamamilə səciyyələndirir. Son zamanlar narkotik və alkoqollardan özünü saxlasa da onun ehtirası azalmır. Mikin sözlərinə görə, onun yatağında 5 min qadın olub.
1971-ci ildə Caqqer, ona qız övladı dünyaya gətirən Byanka De Masias-la evləndi. 8 il sonra Byanka musiqiçidən ayrıldı, o bu addımını ona daim xəyanət etməklə əsaslandırmışdı.
O, öz ikinci arvadı Cerri Holl ilə İndoneziyada qarşılaşdı. Onlar uzun müddət qeyri-rəsmi nikahla yaşayırdılar, 1990-ci ildə isə öz münasibətlərini qanuniləşdirdilər. 1999-cu ildə dağılan bu izdivacdan Caqqerin iki oğlu və iki qızı var.
Bundan başqa, onun Marşa Hantadan qızı və Lusiana Himenesdən bir oğlu var.
2001-2014-cü illərdə rokçu model Skott L'Ren-lə də yaşayırdı.
2014-cü ildən amerikalı balerina Melani Hemriklə qeyri-rəsmi nikahda yaşayır. Melani Hemrik onun 8-ci övladını dünyaya gətirəcək. Övladını dünyaya gətirəndən sonra Hemrik Londonu tərk edərək Los-Ancelesə, yaxud da Konnektikutdakı evinə köçmək niyyətindədir.
Uşaqları
Roker Mik Caqqerin iki nikahdan 7 övladı var. O, Corciya Mey, Ceyd, Keris və Elizabet adlı qızların, Lukas, Ceyms və Qebriel adlı oğulların atasıdır. Bununla bahəm, onun 4 nəvəsi və bir nəticəsi var. 2014-cü ildə onun 21 yaşlı nəvəsi Assizi Caqqer ana olub.
Bir dəfə cavanlıqda Caqqer bildirib ki, 40 yaşında səhnədən gedəcək, çünki «Rolling Stones»un özünü parodiya edəcəyini görmək istəmirdi. Bununla belə, qrup indiyə qədər müvəffəqiyyətlə qastrola çıxır və onun əsas ilhamverəni gümrahdır, qoçaq və batmayandır.
Çaypulu
thumb|200px|Restoran stolunda ofisiant üçün çaypulu qoymaq ümumilikdə qəbul olunmuş bir adətdir Çaypulu müştəri tərəfindən xidmətçiyə  bəxşiş olaraq əlavə verilən pul miqdarıdır. Çaypulu sözünün mənası “xüsusi xidmət sahələrində xidmət qarşılığında işçilərə əsas qiymətə əlavə olaraq verilən müəyyən məbləğ” deməkdir. Çaypulu və onların məbləği ənənə və etiket məsələsidir və bu ənənə ölkə və məkana görə dəyişir. Bəzi yerlərdə təhqir kimi qəbul olunsa da, bəzi yerlərdə isə, əksinə, etiket üzrə qəbul olunub və müştərinin çaypulu verməsi adi hal sayılır.
Çaypulu verilməsi əsasən ictimai iaşə sahələrinə aid edilir, ofisiant, taksi sürücüsü, saç ustası və s. peşə sahələrində çalışan şəxslərə çaypulu verilir. Digər hallarda çaypulu verilməsi rüşvət kimi də qəbul edilə bilər, məsələn, ABŞ-da dövlət işçilərinin və polis məmurlarının bəxşiş alması (hətta onlara təklif olunması) qanunsuz sayılır, bu, rüşvət kimi qəbul edilir.
Tarixi və etimologiyası
Oksford İngilis lüğətinə əsasən “çaypulu (bəxşiş)” sözü ara sözü kimi (slenq, jarqon termini olaraq) meydana gəlmiş və etimologiyası aydın deyil. Online Etimoloji lüğətinə görə, çaypulu sözü 1600-cü illərdə “kiçik bir pul hədiyyəsi ver” mənasını daşıyırdı, 1706-cı ildən etibarən isə “bir mənfəət ver” mənasını daşıyır.
“Çaypulu” sözü ilk dəfə 1707-ci ildə Corc Farquharın “The Beaux' Stratagem oyununda fel kimi istifadə olunmuşdur və kriminal aləmdə zarafat ya qeyri-qanuni pul mübadiləsi kimi hər nəyinsə lazımsız və bərabərsiz kimi hədiyyə edilməsini nəzərdə tutan“ bir söz kimi istifadə etmişdir. Bu söz lap əvvəllər 1530-cu illərdə isə “xeyir və ya xidmət üçün verilmiş pul” kimi istifadə olunurdu. Çay pulu hər nə qədər Amerikan mənşəli olunduğu zənn edilsə də, Nyu-York Tribunasında nəşr olunan bir hesabata görə çaypulu vermək ilk dəfə 17-ci əsrdə İngiltərədə rast gəlindiyini bildirmişdilər. Hesabata görə 17-ci əsrdə meyxana və pivəxanalara gələn müştərilər bəxşiş qutusuna biraz pul qoyduqda daha yaxşı xidmət göstərilirdi. Bu qutuların üzərində “Dəqiq qarantiləmək üçün” (“To insure promptitude”) yazılmışdı və cümlədəki sözlərin baş hərfindən meydana gələn “TİP” sözü yarandı. Qutudakı yazıya uyğun olaraq, ofisiantlar bəxşış verənə daha tez və yüksək səviyyədə xidmət göstərirdilər. Və bu ənənə sonrakı illərdə Avropada yavaş-yavaş yayılmağa başladı.
🇦🇹
Avstriyada xidmət haqqı adətən hesaba daxil edilir və ümumi olaraq hesablama yuvarlaqlanır – bu da ümumi 10%-dir.